**Molėtų rajono savivaldybės taryba**

**SPRENDIMAS**

**Dėl Molėtų rajono savivaldybės tarybos 2017 m. kovo 30 d. sprendimo Nr. B1-46 „Dėl Molėtų rajono savivaldybės tarybos 2016 m. gruodžio 22 d. sprendimo Nr. B1-239 „Dėl Molėtų rajono savivaldybės nekilnojamojo turto objektų kategorijų ir įmokos už komunalinių atliekų surinkimą iš atliekų turėtojų ir tvarkymą dydžių nustatymo“ pakeitimo“ pakeitimo**

2018 m. gruodžio 18 d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi bei atsižvelgdama į UAB „Molėtų švara“ 2018-11-30 raštą Nr. S- 427 „Dėl Molėtų rajono savivaldybės tarybos 2017-03-30 sprendimo Nr. B1-46 priedo 1.3 ir 1.4 punktų pakeitimo bei Molėtų rajono savivaldybės įmokos už komunalinių atliekų surinkimą iš atliekų turėtojų ir tvarkymą taikymo tvarkos aprašo 19, 31.2 ir 33 punktų pakeitimo“,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės tarybos 2017 m. kovo 30 d. sprendimo Nr. B1-46 „Dėl Molėtų rajono savivaldybės tarybos 2016 m. gruodžio 22 d. sprendimo Nr. B1-239 „ Dėl Molėtų rajono savivaldybės nekilnojamojo turto kategorijų ir įmokos už komunalinių atliekų surinkimą iš atliekų turėtojų ir tvarkymą dydžių nustatymo“ pakeitimo“ priedo 1 lentelės 1.3, 1.4 punktuose nurodytas nekilnojamojo turto objektų kategorijas ir jas išdėstyti taip:

„1.3. Gyvenamosios paskirties objektai- butai daugiabučiuose namuose, kai juose gyvenamąją vietą deklaruoja ne daugiau nei 1 gyventojas.

1.4. Gyvenamosios paskirties objektai - individualūs namai, kai juose gyvenamąją vietą deklaruoja ne daugiau nei 1 gyventojas.“.

Savivaldybės meras